**ERKLÆRING OM AFTALTE ARBEJDSHANDLINGER VEDRØRENDE REALISERET OMSÆTNING I FORBINDELSE MED ANSØGNING OM KOMPENSATION FOR FASTE OMKOSTNINGER TIL VIRKSOMHEDER I ØKONOMISK KRISE SOM FØLGE AF COVID-19**

**Til Erhvervsstyrelsen**

Nærværende erklæring om faktiske resultater udarbejdes i forlængelse af virksomhedens ansøgning af [xx.xx.2020] om kompensation for faste omkostninger i henhold til bekendtgørelse nr. 571 af 16. marts 2021 (herefter »ansøgningen«).

Vi har udført nedenstående arbejdshandlinger, som er fastlagt for at imødegå kravet om afstemning af realiseret omsætning i referenceperioden 1. april 2019 til 30. juni 2019 i henhold til bekendtgørelse nr. 571 af 16. marts 2021 om kompensation for faste omkostninger til virksomheder i økonomisk krise som følge af COVID-19, samt ændringsbekendtgørelser nr. 932 af 12. maj 2021, nr. 1475 af 21. juni 2021, nr. 1870 af 24. september 2021, nr. 2212 af 26. november 2021, nr. 1337 af 22. september 2022 samt nr. 43 af 8. januar 2024 (herefter »bekendtgørelsen«), og i »Erhvervsstyrelsens vejledningen om *Ansøgning om kompensation for virksomheders faste omkostninger: Retningslinjer for revisors erklæring*«, (herefter »retningslinjerne«).

De udførte arbejdshandlinger vedrører nedenstående virksomhed:

|  |  |
| --- | --- |
| Virksomhedens navn |  |
| CVR nr. |  |
| Opgørelse af realiseret omsætning i referenceperioden 1. april 2019 til 30. juni 2019. | DKK |

Vores arbejde er udført i overensstemmelse med den internationale standard om aftalte arbejdshandlinger vedrørende regnskabsmæssige oplysninger og yderligere krav ifølge dansk revisorlovgivning (ISRS 4400 DK). Arbejdshandlingerne blev udelukkende udført for at hjælpe Erhvervsstyrelsen til at vurdere ansøgerens oplysninger om »realiseret omsætning i referenceperioden 1. april 2019 til 30. juni 2019« i forbindelse med virksomhedens ansøgning om kompensation for faste omkostninger til virksomheder i økonomisk krise som følge af COVID-19.

Da nedenstående arbejdshandlinger hverken er revision eller review i overensstemmelse med internationale standarder om revision eller om review og yderligere krav ifølge dansk revisorlovgivning, udtrykker vi ikke nogen grad af sikkerhed om oplysningerne vedrørende omsætningen i referenceperioden eller andre oplysninger i forbindelse med ansøgning om kompensation for faste omkostninger til virksomheder i økonomisk krise som følge af COVID-19.

Hvis vi havde udført yderligere arbejdshandlinger, revideret eller udført review af regnskabet i overensstemmelse med internationale standarder om revision eller om review og yderligere krav ifølge dansk revisorlovgivning, kunne andre forhold være fundet og rapporteret til Erhvervsstyrelsen.

Vores erklæring er udelukkende udarbejdet med det formål, der er nævnt i denne erklærings første afsnit og til Erhvervsstyrelsens brug, og den må ikke bruges til noget andet formål eller videregives til nogen anden.

Erklæringen vedrører kun afstemning af den i ansøgningen oplyste omsætning i referenceperioden 1. april 2019 til 30. juni 2019 til virksomhedens bogføring i samme periode og kan ikke udstrækkes til at omhandle ansøgningen som helhed.

|  |  |  |  |
| --- | --- | --- | --- |
|  |  | **Handling**  | **Resultat**  |
| 1 | Retningslinjerne i afsnittet »Virksomhedens omsætning i referenceperioden« | Vi har påset, om virksomhedens opgørelse af den realiserede omsætning i perioden 1. april 2019 til 30. juni 2019, som oplyst i virksomhedens ansøgning, er i overensstemmelse med virksomhedens bogføring. | Vi har fundet, at virksomhedens opgjorte realiserede omsætning for perioden 1. april 2019 til 30. juni 2019 på kr. XX stemmer med virksomhedens bogføring. |
| 2 | Retningslinjerne i afsnittet »Virksomhedens omsætning i referenceperioden« | Vi har påset, om virksomhedens opgørelse af den realiserede omsætning er foretaget i overensstemmelse med virksomhedens anvendte regnskabspraksis i det seneste afsluttede regnskabsår.[Opmærksomheden henledes på fx manglende periodiseringer i den løbende bogføring. Se også nedenfor] | Vi har fundet, at virksomhedens opgørelse af den realiserede omsætning i perioden 1. april 2019 til 30. juni 2019 er opgjort i overensstemmelse med virksomhedens regnskabspraksis for det senest afsluttede regnskabsår. |
| 3 | Retningslinjerne i afsnittet »Virksomhedens omsætning i referenceperioden« | Vi har påset, om eventuelle periodiseringsposter og andre afstemningsposter i opgørelsen af den realiserede omsætning er dokumenteret. | Vi har fundet, at periodiseringsposter og andre afstemningsposter er dokumenteret i forbindelse med virksomhedens opgørelse af den realiserede omsætning for perioden 1. april 2019 til 30. juni 2019  |

[X-by] (revisors kontorsted), [dato]

[Godkendt revisionsvirksomhed]

[CVR-nummer]

[NN]

[statsautoriseret/registreret revisor]

[MNE-nr.]